
Ministru kabineta rīkojums Nr. 211
Rīgā 2026. gada 14. aprīlī (prot. Nr. 20 16. §)
Par zemes vienību piekritību valstij un to nostiprināšanu zemesgrāmatā uz valsts vārda Zemkopības ministrijas personā
· 1. Saskaņā ar Zemes pārvaldības likuma 17. panta sesto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. panta pirmo daļu un 8. panta ceturto daļu un Meža likuma 44. panta pirmo un otro daļu saglabāt valsts īpašumā un nodot Zemkopības ministrijas valdījumā šādus nekustamos īpašumus, kas nepieciešami valsts meža zemes pārvaldīšanai, apsaimniekošanai un aizsardzībai:
· 1.1. nekustamo īpašumu (nekustamā īpašuma kadastra Nr. 6894 002 0005) – zemes vienību (zemes vienības kadastra apzīmējums 6894 002 0005) 1 ha platībā – Salnavas pagastā, Ludzas novadā;
· 1.2. nekustamo īpašumu (nekustamā īpašuma kadastra Nr. 6894 002 0001) – zemes vienību (zemes vienības kadastra apzīmējums 6894 002 0008) 2 ha platībā – Salnavas pagastā, Ludzas novadā.
· 2. Pēc šā rīkojuma 1. punktā minēto zemes vienību kadastrālās uzmērīšanas platība var tikt precizēta.
· 3. Zemkopības ministrijai šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Zemkopības ministrijas personā.

